Държавен вестник, бр. 45, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  45
за осъществяване на дейности в стратеги-
чески обекти от значение за националната 
сигурност, засягащи нефт и продукти от неф-
тен произход, произведени от суров нефт, с 
произход Русия или изнесени от Русия, като 
дейностите с посочените продукти, от своя 
страна, са предмет на уредба в основния текст 
на ЗКПОМОДРДПУ“.
Конституционният съд, като обсъди доводи-
те в искането, постъпилите по делото писмени 
становища и относимата правна уредба, за да 
се произнесе, съобрази следното:
Оспорената пред Конституционния съд 
разпоредба на § 2, ал. 1 ПЗР на Закона за 
контрол по прилагане на ограничителните 
мерки гласи: „Възложените концесии по За-
кона за концесиите до влизането в сила на 
този закон за осъществяване на дейности в 
стратегически обекти от значение за национал-
ната сигурност, засягащи нефт и продукти от 
нефтен произход, произведени от суров нефт, 
с произход Русия или изнесени от Русия, на 
лица, попадащи в обхвата на член 5к от Регла-
мент (ЕС) № 833/2014 относно ограничителни 
мерки с оглед на действията на Русия, деста-
билизиращи положението в Украйна (OB, L 
229/1 от 31 юли 2014 г.) с неговите последващи 
изменения, се прекратяват в едноседмичен 
срок. В двуседмичен срок от отнемането на 
концесията Министерството на транспорта и 
съобщенията поема оперативното управление 
на съоръженията. Дейностите, възложени с 
концесионния договор, се запазват и се осъ-
ществяват от държавата, като за достъпа се 
събират такси, определени с акт на Минис-
терския съвет, и се гарантира достъпът до 
стратегическите обекти с оглед обезпечаване 
на дейността на лицата, опериращи в тях“. 
С оглед на предмета на делото Конституци-
онният съд намира за необходимо най-напред 
да направи някои уточнения от значение за 
произнасянето му по същество на искането 
в настоящото производство.
Законът за контрол по прилагане на огра-
ничителните мерки (ДВ, бр. 8 от 25.01.2023 г.) 
е предназначен да уреди в българската правна 
система осъществяването на контрола при 
прилагането на част от „пакета санкции“ на 
Европейския съюз (ЕС, Съюза), както и де-
рогациите, предвидени в Регламент на Съвета 
(ЕС) № 833/2014 от 31 юли 2014 година относно 
ограничителните мерки с оглед на действи-
ята на Русия, дестабилизиращи положението 
в Украйна (Регламент (ЕС) № 883/2014, ОВ, 
L 229, стр. 1). Този регламент е многократно 
променян, включително и с Регламент 2022/576 
на Съвета от 8 април 2022 година за измене-
ние на Регламент (ЕС) № 833/2014 относно 
ограничителни мерки с оглед на действията 
на Русия, дестабилизиращи положението в 
Украйна (Регламент (ЕС) 2022/576; ОВ, L 
111, стр. 1), който допълва съществуващите 
ограничителни мерки, наложени от Съюза на 
Русия още от 2014 г. и последвалите години. 
Санкциите обхващат целенасочени ограничи-
телни мерки, включително и икономически, 
като в списъците на санкционираните продукти 
са включени, наред с другото, суров нефт (от 
декември 2022 г.) и рафинирани нефтопродукти 
(от февруари 2023 г.) с лимитирани изключе-
ния (въведени с последващи изменения на 
Регламент (ЕС) № 833/2014).
Договорът за Европейския съюз (ДЕС) пред-
вижда Съветът на Европейския съюз (Съвет 
на ЕС) в рамките на общата външна политика 
и политика на сигурност на ЕС (ОВППС) да 
приема решения, които определят подхода на 
Съюза по отделен въпрос от географско или 
тематично естество (член 29). Между тези реше-
ния Съветът на ЕС може да приеме и решение 
за налагане на ограничителни мерки. Прие-
мането на такива мерки, съгласно член 215 
ДФЕС, чрез които се ограничават, изцяло 
или частично, икономическите и финансовите 
отношения, предполага решение по глава 2 
от дял V ДЕС, предвиждащо прекъсване или 
намаляване на икономическите и финансовите 
отношения на Съюза със съответната трета 
държава, физически или юридически лица, 
групи или недържавни образувания. Кон-
кретните ограничителни мерки се определят 
с регламент, приет на основание член 215 
ДФЕС. В този нормативен контекст е прието 
и Решение (ОВППС) 2022/578 на Съвета от 
8 април 2022 година за изменение на Реше-
ние 2014/512/ОВППС относно ограничителни 
мерки с оглед на действията на Русия, деста-
билизиращи положението в Украйна (ОВ, L 
111/70; Решение (ОВППС) 2014/578). В т. 7) от 
Решение (ОВППС) 2022/578 е предвидено, че 
в Решение 2014/512/ОВППС се вмъква чл. 1з, 
съгласно който се забранява възлагането или 
продължаването на изпълнението на всякак-
ви договори за обществени поръчки или за 
концесии, попадащи в обхвата на посочени в 
същата разпоредба директиви. 
В изпълнение на Решение (ОВППС) 2022/578 
Съветът на ЕС приема Регламент (ЕС) 2022/576, 
с който чрез разпоредбата на член 5к се уста-
новява забрана за продължаване на изпълне-
нието на договори за концесия. Определяйки 
ограничителни мерки, този регламент от 
8 април 2022 г. предвижда и възможни деро-
гации в изрично посочени хипотези.
Регламентите, като източник на производ-
но правото на ЕС, са пряко приложими и са 
задължителни за държавите членки в своята 
цялост. Те пораждат задължение за своите 
адресати да ги изпълняват, без да изискват 
приемане на нарочен законодателен акт, който 
да въвежда предписаното от тях в националния 
правен ред. Всяка държава членка трябва да